HRVATSKI JEZIK

Što je sve u vašoj obiteljskoj uskrsnoj košarici? Pričaj s ukućanima!

ZADATAK: Pročitaj igrokaz i odgovori na pitanja u bilježnicu. Na pitanja odgovaraj punim rečenicama.

**USKRSNA ZGODA**

**MEDO:** Izgleda da zeko ide,

uši mu se duge vide.

**ZEKO**: Dobro jutro, medo,

od srca ti želim.

**MEDO:** Dobro jutro,

kamo žuriš,

prijatelju zeko?

**ZEKO:** Pisanice šumom dijelim,

a jako me boli noga.

Pomozi mi košaricu

nositi zbog toga.

**MEDO:** Košaricu daj!

Nosit ću je vrlo rado

kroz naš šumski kraj.

(Oni odlaze, pojavi se mišić.)

**MIŠ:** Ciju, ciju!

Kao da mi s vidom

nije sve u redu

ili stvarno vidim

uskrsnoga medu.

PITANJA:

1. Tko se susreo u šumi?
2. Po čemu je medo prepoznao zeku?
3. Kamo zeko žuri?
4. Zašto moli medu za pomoć?
5. Želi li mu medo pomoći?
6. Tko je naišao?
7. Što je zbunilo miša?